|  |
| --- |
| **Իրավական ակտի հիմնավորումը** |
| **Անհրաժեշտությունը** |
| Էլեկտրաէներգետիկական համակարգի հուսալիության, կառավարման բարելավման և էլեկտրաէներգիայի հաղորդման ցանցի վերակառուցման նպատակով` Գերմանիայի զարգացման վարկերի բանկի, Ասիական զարգացման բանկի և Վերակառուցման և զարգացման միջազգային բանկի աջակցությամբ իրականացվող ծրագրերի շրջանակներում կնքված պայմանագրերով (Պայմանագրեր) իրականացված աշխատանքների դիմաց նախատեսված վճարման պարտավորությունների կատարում: |
| Ընթացիկ իրավիճակը և խնդիրները |
| Ծրագրերի 2017թ. պետական բյուջեով նախատեսված միջոցները չեն բավարարում իրականացնել Պայմանագրերով նախատեսված պարտավորությունները: Պայմանագրերով նախատեսված աշխատանքների բնականոն իրականացման գործընթացն ապահովելու նպատակով առաջարկվում է վերաբաշխում և փոփոխություններ կատարել Հայաստանի Հանրապետության 2017թ. պետական բյուջեում և Հայաստանի Հանրապետության կառավարության **2016 թվականի դեկտեմբերի 29-ի** № **1313-Ն որոշմամբ հաստատված համապատասխան ցուցանիշներում:** |
| **Կարգավորման նպատակը և բնույթը** |
| «Հայաստանի Հանրապետության 2017 թվականի պետական բյուջեում վերաբաշխում և Հայաստանի Հանրապետության կառավարության 2016 թվականի դեկտեմբերի 29-ի № **1313-Ն** որոշման մեջ փոփոխություններ կատարելու մասին» ՀՀ կառավարության որոշման նախագծի նպատակն է` ՀՀ 2017թ. պետական բյուջեում վերաբաշխում և  ՀՀ կառավարության 2016թ. դեկտեմբերի 29-ի № 1313-Ն որոշման ցուցանիշներում փոփոխություններ կատարելով իրականացնել Վարկային համաձայնագրերով և Պայմանագրերով նախատեսված պարտավորությունները՝ համաձայն №№ 1, 2, 3, 4, 5 և 6 հավելվածների: |
| **Նախագծի մշակման գործընթացում ներգրավված ինստիտուտները և անձիք** |
| ՀՀ էներգետիկ ենթակառուցվածքների և բնական պաշարների նախարարության աշխատակազմ և ՀՀ ֆինանսների նախարարության աշխատակազմ: |
| Ակնկալվող արդյունքը |
| Վարկային համաձայնագրերի համապատասխան իրականացնել Պայմանագրերով նախատեսված պարտավորությունները: |